Jelaskan Peristiwa dari 14 Disember dalam bahasa melayu

1896 - Sistem metro bawah tanah yang ketiga tertua di dunia, Kereta Api Bawah Tanah Glasgow (gambar) memulakan operasi di Glasgow, Scotland.

1911 - Penjelajah Norway Roald Amundsen (gambar) dan pasukannya menjadi manusia pertama tiba di Kutub Selatan.

1918 - Raja Väinö I dari Finland yang berketurunan Jerman melepaskan takhtanya selepas Empayar Jerman tewas dalam Perang Dunia Pertama.

1962 - Mariner 2 menjadi kapal angkasa lepas pertama berjaya terbang melintasi Zuhrah.

1989 - Chile mengadakan pilihan raya bebas yang pertama dalam tempoh 16 tahun dan memilih Patricio Aylwin sebagai presiden baharu republik itu.

1994 - Pembinaan Empangan Tiga Gaung (gambar) di Sungai Yangtze, China bermula.

1995 - Perjanjian Dayton dimeterai di Paris, Perancis untuk menamatkan Perang Bosnia.

2004 - Jambatan kenderaan tertinggi di dunia pada 343 meter, Jambatan Millau yang merentang lembah Sungai Tarn berhampiran Millau di Perancis dibuka.

2008 - Ketika sidang akhbar di Baghdad, wartawan Iraq Muntadhar al-Zaidi membaling kasutnya kepada Presiden A.S. George W. Bush.

2012 - Seramai 28 orang, termasuk penembak, mati berikutan tembakan amuk di sekolah rendah dekat Connecticut, A.S.

2014 - Banjir di beberapa buah negara Asia Tenggara pada penghujung bulan Disember adalah yang terburuk.